Цэлы год чакаюць праваслаўныя вернікі Сітцаў і наваколя 1 жніўня – дня, калі шануецца прападобны Серафім Сароўскі. У гэты дзень спяшаюцца вернікі з усяго раёна ў Сітцаўскі храм вялікапакутніка Георгія Перамоганосца. Вось і сёлета агульнай малітвай была ўшанавана памяць прападобнага, пасля чаго адбыўся хрэсны ход, які ўзначаліў настаяцель храма протаіерэй Леанід Страха. У хрэсным ходзе прынялі ўдзел протаіерэі Пётр Іоська і Віктар Гмір.